****

København den 25. august 2010

**Uddannelsespolitisk konference om hf**

**og CeFU’s undersøgelse ”Hf på VUC – et andet valg”**

**fredag den 17. september 2010 kl. 10.00 – 13.00**

**på DPU i Emdrup**

Lederforeningen for VUC inviterer hermed til uddannelsespolitisk konference om hf. På konferencen vil undersøgelsen ”HF på VUC – et andet valg” blive præsenteret af Center for Ungdomsforskning (CeFU), og undersøgelsesrapporten vil blive udleveret til deltagerne på konferencen.

Undersøgelsen sætter fokus på hf-kursisternes oplevelse af hf på VUC. Med udgangspunkt i et omfattende spørgeskema har 5.000 kursister blandt andet forholdt sig til emner som undervisningen på hf, det sociale liv på hf, valget af hf og fremtidsplaner. Undersøgelsen giver således et enestående indblik i kursisternes oplevelse af deres dagligdag på hf og er et godt pejlemærke i forhold til drøftelserne af, hvordan VUC bedst indretter hf-uddannelsen og tager højde for kursisternes erfaringsverden og deres forestillinger om videre uddannelse efter hf.

Undersøgelsen er blevet til på initiativ af Lederforeningen for VUC, der også har finansieret undersøgelsen sammen med de 25 voksenuddannelsescentre, der har fået foretaget institutionsspecifikke særkørsler af resultaterne. Desuden har Gymnasieskolernes Lærerforening (GL) og Undervisningsministeriet ydet økonomisk støtte til undersøgelsens gennemførelse.

Der vil på konferencen også blive lejlighed til at belyse, hvad hf’erne efterfølgende foretager af studievalg, og hvilke uddannelser de især søger ind på. Dette giver mulighed for at fokusere på vigtige spørgsmål som hf’ernes studiekompetencer og VUC’s rolle som leverandør til de videregående uddannelser.

Konferencen vil give en større viden om hf’s uddannelsespolitiske funktion og VUC’s rolle som udbyder af hf. Paneldebatten, der afslutter konferencen, har til formål at sikre, at hf på VUC bliver belyst fra flere vinkler, og at dagens emne forhåbentlig kan sætte gang i en livlig debat.

Vel mødt den 17. september!

Med venlig hilsen.

Lederforeningen for VUC

**Praktiske oplysninger:**

Tid Fredag den 17. september kl. 10.00 – 13.00. Fra kl. 9.30 serveres der kaffe.

Sted Danmarks Pædagogiske Universitetsskole, Aarhus Universitet, Tuborgvej 164, 2400 København NV, tlf. 88 88 90 00. Henvendelse i receptionen.

Tilmelding sendes til mah@vuc.dk

Frist Sidste frist for tilmelding er 8. september 2010.

Pris Deltagelse er gratis.

|  |  |  |
| --- | --- | --- |
| MCj04059720000[1] | Tilmelding |  |
| Navn: |  |  |
| Titel: |  |  |
| Institution: |  |  |
| Adresse: |  |  |
| Email: |  |  |
| Telefon: |  |  |